De Pennevogel

* *'De Pennevogel*' * was een interregionaol literair Nedersaksisch tiedschrift det verscheen van 1974 töt en mit 1979. Ie vunden d'r bi'jdragen in in 't Stellingwarfs, Drèents, Twèents, Achterhoeks, Sallaands, Noord-Oaveriessels, Grunnings, Hambörgs en Oostfries. 't Wark det in *De Pennevogel* stund, har diels een experimenteel kerakter. De gebruukte schriefwieze verschilde per bi'jdrager.

*De Pennevogel* stund onder redactie van een köppel studenten an de Rieksuniversiteit Grunning: Ton Kolkman uut Twente, Jannie Bakker-Rietman uut Gellemuun en Henk Bloemhoff uut Stellingwarf. 't Blad zöcht ansluting bi'j 't ideaal van 't eerdere tiedschrift *[['t Swieniegeltje]]*: 't anjagen en uutbouwen van 't Nedersaksisch as literaire schrieftaal zowal as dagense ummegaankstaal.

Vanof nommer 3 wördden 't blad uutegèven deur Stabo/Sasland, de uutgeveri'je van regionalist Willem Diemer. De samenstelling gebeurden in 't kader van de literetuur-warkcolleges van 't  Nedersaksisch Instituut van de Rieksuniversiteit Grunning. 't Uutbrengen van *De Pennevogel* verleup muizem; d'r was gebrek an belangstelling veur. 't Leste, zeuvende nommer, een dubbelnommer, kwaamp end 1979 uut.

In april 1979 begunden redactieleden Martin Koster en Ton Kolkman van *De Pennevogel* 't Drèentse letterkundige tiedschrift *[[Roet (tiedschrift)|Roet]]*, det anvankelk satirisch van aord was. Wieder wördden in 1982 in Grunning 't literaire tiedschrift *[[Krödde (tiedschrift)|Krödde]]* op-ezet deur mèensen uut de kringen van *De Pennevogel* en *Roet*.

## Inholdsopgave 'nr. 1', 1978
Nr. 1 van De Pennevogel uut september 1978 was feilijk 't darde nommer, mar 't eerste det uutegèven wördden deur Stabo/Sasland.

*Blz. 1-2: * 't Gef d'r weer een - nr. 1. 'n Eerstn of 'n daerdn? of: Nen langn weg* (redactioneel, Twèents)
*Blz. 3: *de baale in de houke*, gedicht deur Henry Hes (Stadsgrunnings)
*Blz. 4-5: *Ut landschap*, verhaal deur Herman Korteling (Sallaands van Dèventer)
*Blz. 6:* 'n keend*, gedicht deur Rinus de Jong (Twèents)
*Blz. 7: *pisbaknleefde*, gedicht deur Rinus de Jong (Twèents)
*Blz. 8-12: *De sneekaels*, verhaal deur Henk Krosenbrink (Achterhoeks van Wenters)
*Blz. 13: *Van locht en donker*, gedicht deur Henk Bloemhoff (Stellingwarfs)
*Blz. 14: *Van locht en donker*, gedicht deur Henk Bloemhoff (Stellingwarfs)
*Blz. 15: *Ut Oge Vaene*, verhaaltien deur Meine Roswinkel (pseud. van Martin Koster, Zuudwest-Zuud-Drèents)
*Blz. 16: *Vorfilmbeleven*, gedicht deur Gerd Spiekermann (Platduuts)
*Blz. 17-19:* 't Peerdemiddel*, verhaal deur Broos Seemann (Sallaands)
*Blz. 20: *in 't kafee*, gedicht deur Fokko Veldman (Grunnings)
*Blz. 21: Grunneger ministrip deur Fokko Veldman
*Blz. 22: *Gedichten in 'n zöndags pak* deur Fokko Veldman (Grunnings)
*Blz. 23-24: *.....*, herinnering deur Janny Bakker-Rietman (Gällemunegers)
*Blz. 25: *Fuga*, gedicht deur Son ten Broekhuis (Grunnings)
*Blz. 26: *Noa 'n zet*, gedicht deur Son ten Broekhuis (Grunnings)
*Blz. 30: *Aske verwaejt*, verhaal deur *Nenn Söhker* (Twèents)
*Blz. 31-32: *Wat is d'r gengs in Oostnederlaand?*, ni'js oaver 't Nedersaksisch deur Ton Kolkman (Twèents)

## Literetuur
*Fokko Veldman (1990), 'Naoorlogse dialectliteratuur in Groningen', in Jurjen van der Kooi (red.), *Dialectliteratuur: balans en perspectief van de moderne streektaalletterkunde in Oostnederland en Nederduitsland: een bundel studies*, Grunning: Sasland
*Henk Bloemhoff en Pieter Jonker (2008), 'Stellingwerver literatuur', in Henk Bloemhoff, Jurjen van der Kooi, Hermann Niebaum en Siemon Reker (red.), *Handboek Nedersaksische Taal- en Letterkunde*, Assen: Van Gorcum
*Stieneke Boerma en Rouke Broersma (1993), *Drèentse Schrieverij*, Zuudwolde: Stichting Het Drentse Boek

## Rifferenties